Roma Respublikası (1798–1799)
Roma Respublikası (it. Repubblica Romana) — İtaliyada 15 fevral 1798-ci ildə Lui Aleksandr Bertyenin komandanlığı altında Fransa Respublikası qoşunlarının işğalı nəticəsində elan edilmiş dövlət. Roma Respublikası Fransanın peyk dövləti idi və Fransa Direktoriyası tərəfindən idarə olunurdu. Papa dövlətlərinin ərazilərindən formalaşmışdır. Papa VI Piy Fransaya sürgün edilmiş və 1799-cu ildə orada vəfat etmişdir. Roma Respublikası yarandıqdan dərhal sonra Papa dövlətləri ərazisində yaranmış digər iki dövlətin, Tiberin Respublikası və Ankonit Respublikasının nəzarətini öz üzərinə götürmüşdür. Roma Respublikası 1799-cu ilin oktyabrında Neapol krallığının qoşunlarının Papa dövlətlərini bərpa etməsindən sonra ləğv edilmişdır.